《送前人之董氏馆》
宋代·陈著

雪溪公子清于冰，与人心事秋月明。
黄尘满目分不入，却向嵩曲寻幽盟。
山之趾，水之裔，
花柳之时风月夜。避喧何必武陵源，
得閒便是羲皇世。俗情诩诩有伪真，
道义之交无故新。我今年已八十一，
君今亦是半百人。日日聚首能几日，
况我残阳出入息。闻君束书将有行，
万里弱水在咫尺。相望怨被浮云妨，
有梦难托清风将。岂是临分语太苦，
此味昔我实备尝。一杯一杯莫辞劝，
此酒中间胶漆酽。记得希夷一语不，
优好之所勿久恋。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。